Just Johan Bing (1793−1877)

Just Johan Bing (født 1793, død 1877) var en norsk sorenskriver og stortingsrepresentant.

Just Johan Bing var sønn av stallmester Frederik Christian Bing (død 1802) ved Fredrikstad festning og Johanna Antoinette f. Kuhlmann. 

Han ble i 1809 løytnant ved Nordenfjeldske Dragonregiment og i 1814 garnisonsadjutant i Christiania, men tok avskjed fra militærtjenesten i 1816 som premierløytnant. Han forsøkte seg som kjøpmann, men måtte gjøre oppbud i 1818. Etter konkursen studerte han jus, og tok juridisk eksamen 1822 og ble i 1823 konstituert som byfogd for Fredrikstad. I 1839 ble han sorenskriver i Tune, og i 1853 sorenskriver i Rakkestad. Han døde på embetsgården Elvestad i Eidsberg 1877.

I 1826 ble han valgt til vararepresentant til Stortinget for valgkretsen Fredrikstad. Han ble gjenvalgt 1829 og 1832, før han ble valgt til byens stortingsrepresentant ved Stortingsvalget 1835. Han ble gjenvalgt 1838. På Stortinget motarbeidet han at Sarpsborg skulle få kjøpstadsrettigheter, og da Fredrikstad og Sarpsborg ble slått sammen til samme valgkrets ved 1841 ønsket han ikke å bli valgt. Han ble likevel valgt på nytt i 1844 og 1847. Han ble valgt til Fredrikstads ordfører 1842, 1844 og 1846.

Han var gift første gang med Wilhelmine Magdalene f. Bremer (1797−1860), deretter med Hanna Mariane Holst (1838−1927). Han fikk flere barn i første ekteskap, ett barn i andre ekteskap: 
 Johanna Abigael Bing, gift Ebbesen, født 1817
 Fredrik Dahl Fritzner Bing, født 1819, politimester i Fredrikstad
 Andreas Nicolai Marius Bing, født 1826, skipper i Fredrikstad
 Erik Rasmus Bing, født 1833, sokneprest
 Just Johan Bing, født 1866, litteraturhistoriker

Referanser 

Stortingsrepresentanter for Fredrikstad
Stortingsrepresentanter for Fredrikstad og Sarpsborg
Stortingsrepresentanter 1836–1838
Stortingsrepresentanter 1839–1841
Stortingsrepresentanter 1845–1847
Stortingsrepresentanter 1848–1850
Ordførere i Fredrikstad
Personer fra Fredrikstad kommune